Jan Magnussen je upokojeni danski dirkač Formule 1. Debitiral je v sezoni 1995, ko je nastopil le na dirki za Veliko nagrado Pacifika, kjer je zasedel deseto mesto. Po letu premora je v sezoni 1997 ob kar dvanajstih odstopih kot najboljši rezultat dosegel sedmo mesto na dirki za Veliko nagrado Monaka, ko je le za mesto zgrešil uvrstitev med dobitnike točk. V sezoni 1998 je nastopil le na prvih sedmih dirkah sezone in prav na svoji zadnji dirki kariere za Veliko nagrado Kanade je s šestim mestom dosegel svojo edino uvrstitev med dobitnike točk.